سلیم مؤذن‌زاده اردبیلی

سلیم مؤذن‌زادهٔ اردبیلی (دوغوم: ۱۳۱۵، اؤلوم گونو: ۲ آذر ۱۳۹۵)ـ سلطان الذاکرین لقبی ایله مشهور اوْلان، آدلی سانلی مدّاح، اردبیل شهرینده دونیایا گلیبدیر. چوخلو تورکجه نوحه‌لر و مرثیه‌لر اوخویوب.

 حیاتی 
اردبیلده ۱۳۱۵ ـ نجی ایلده دونیایا گؤز آچدی. تورکجه‌یه علاوه عربجه و فارسجا دیللرینی ده بیلیرمیش. اونون آتاسی شیخ عبدالکریم موذن‌زاده اردبیل رادیوسوندا بیرینجی اذانچی ساییلیر. قارداشی رحیم موذن‌زاده ان باش اذانچی‌لاردان ایسلام دونیاسیندا ایدی. آذربایجان جمهوریتی باشباخانی حیدر علی‌اف دونیادان گئدنده اونون ختمی اۆچون باکو شهرینه چاغیریلدی.

 شیخ فرج اوغلانلاری 
بوتون شیخ فرج اوغلانلاری اردبیل شهرینده اذانچی و نوحه اوخویان اولوبدور کی بۇ شیخ فرج اوغلانلاریندا ارثی بیر سسدیر کی اونلارین بوغازلاری و خوش سسلری ارثی دیر. شیخ فرج سلیمین بؤیوک آتاسی ایدی کی اوندان چوخ آز بیلگی وار و اسکی چاغدا اردبیل شهرینده اذانچی ایمیش. بئله دئییلیردی کی اوچ آغاجدان اونون سسی دؤوره کندلرده ائشیدیلردی کی او زینال مچیدینده اذان وئرردی و سحر چاغی اونون سسی اردبیل و اوچ آغاجلیقدا اوْلان کندلرده ائشیدیلردی. شیخ عبدالکریم ایراندا و ایسلام دونیاسیندا بیرینجی اذانچی ایدی کی اونون سسی چوخ آدلیم و اوره‌یه یاتیم ایدی. شیخ عبدالکریم ۱۲۷۳-نجو ایلده دونیایا گلمیشدی و ۱۳۲۱-نجی ایله‌دک میرزا علی اکبر مچیدینده آذان وئریریدی. اونون بئش اوغلو نعیم، سلیم، رحیم، محمود و داود ایدیلار. رحیم‌ین اذان سسی ایران تلویزیون و رادیوسوندان یاییلیر.

شیخ عبدالکریم ۱۳۲۱ -نجی ایلده مشهد یولوندا تهراندا عین الدوله خیاوانیندا اذان وئردی. اونون سسین تهراندا سولطان مچیدینین پئشنامازی ائشیتدی و اونو سولطان مچیدینده اذانچی ائتدی. شیخ عبدالکریمین سسی گونده اوچ دفعه رادیودان یاییلاردی. شیخ عبدالکریم ۱۳۲۹-نجو ایلده تهراندا دونیادان گؤزون یومدو.

 قایناقلار 

بؤلمه:تورک دیلینده نوحه اوخویانلار
بؤلمه:مرثیه ادبیاتی
بؤلمه:نوحه اوخویانلار